หนูกินยาคุมเเต่ไม่ได้กินเม็ดเเป้งเเล้วเริ่มเเผงใหม่พอกินถึงเม็ดเเป้งจนเม็ดเเป้งใกล้จะหมดประจำเดือนยังไม่มาหนูอยากรู้ว่าควรกินยาคุมต่อหรือรอจนกว่าประจำเดือนจะมาถึงค่อยเริ่มกินยาคุม
สวัสดีค่ะ หากทานยาคุมกำเนิดชนิด 28 เม็ดอยู่ เมื่อทานจนหมดเม็ดที่เป็นฮอร์โมนแล้ว ไม่ได้ทานยาคุมที่เป็นเม็ดแป้งต่อ แล้วไปเริ่มทานยาคุมแผงใหม่ต่อไปเลย ก็ย่อมจะทำให้ไม่มีประจำเดือนมา อย่างไรก็ตาม หากได้ทานแผงใหม่จนถึงเม็ดแป้งแล้ว แต่ประจำเดือนยังไม่มา แนะนำควรทานต่อไปจนหมดแผงก่อน หากยังคงไม่มา ก็ควรตรวจหาการตั้งครรภ์ดูค่ะ หากตรวจไม่พบ ก็ให้เริ่มทานแผงใหม่ต่อไปได้เลย ส่วนการที่ประจำเดือนไม่มีมา อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง จึงไม่มีเลือดออกมา ซึ่งก็ไม่ได้อันตรายอะไร สามารถทานยาคุมต่อไปได้ เพียงแต่ต้องตรวจหาการตั้งครรภ์ดูเป็นระยะๆ ไปค่ะ